Absolute Waterfront 180deg Views - Departamentos en alquiler en Vaucluse, Nueva Gales del Sur, Australia
房东很好沟通 风景很美 只是在悬崖边房间有一些潮湿 Mango-vlugte in gedrang oor loongeskil | Maroela Media
ŉ Woordvoerder van Solidariteit, Ilze Nieuwoudt, sê die vakbond en die maatskappy het Donderdag weer swaarde gekruis tydens ŉ konsiliasievergadering by die Kommissie vir Versoening, Bemiddeling en Arbitrasie (KVBA) in Benoni. Solidariteit het na afloop van die vergadering ŉ stakingsertifikaat ontvang. Volgens Nieuwoudt kon loononderhandelinge met Mango sedert Augustus nog nie op dreef kom nie, nadat die maatskappy aanvanklik geweier het om enige looneise van die vakbond te ontvang. Solidariteit het gevolglik ŉ geskil met Mango verklaar en dit na die KVBA verwys om te verseker dat die maatskappy wel met hom onderhandel. “Mango het aanvanklik voorgeneem om ŉ tussentydse loonverhoging van 5,6% in te stel tot ŉ loonooreenkoms bereik word, waarna die verskil tot op die ooreengekome verhoging terugwerkend ingestel sou word. Dié aanbod is egter vroeër die week eensydig teruggetrek en dit was die laaste strooi vir Solidariteit se lede by die maatskappy,” verduidelik Nieuwoudt. Volgens Nieuwoudt het Solidariteit reeds in 2010 ŉ erkenningsooreenkoms met Mango gesluit wat die vakbond bedingingsmag verleen om namens sy lede vir onder meer loonverhogings te onderhandel.
Solidariteit verteenwoordig die oorgrote meerderheid van Mango se vlieëniers. “Mango-werknemers is keelvol gewag dat die maatskappy gehoor gee aan kwessies wat nou al maande lank sloer. Benewens die loononderhandelinge wat deur Mango vertraag word, sloer ŉ geskil oor die werknemers se kontrakte sedert Maart,” sê Nieuwoudt. “Alle Mango-werknemers werk op ŉ kontrakbasis en ontvang daarom geen mediese en pensioenvoordele nie. Die gevolg is dat Mango-werknemers nie naastenby op dieselfde vlak as werknemers elders in die bedryf vergoed word nie.” Solidariteit sal nou sy lede nader vir ŉ mandaat vir ŉ moontlike staking. Die vakbond het gewaarsku dat passasiers en besprekingsagente die moontlikheid van ŉ staking deur vlieëniers in gedagte moet hou wanneer hulle vlugte vir November en Desember bespreek. “Solidariteit is egter steeds vasbeslote om ŉ loonooreenkoms te bereik en sal weer op Woensdag, 2 November met die werkgewer vergader om ŉ oplossing te probeer vind.”